04/08/2022 | Administración LocalMunicipal
Cambre
Aprobación definitiva das bases do XXXVII Torneo Municipal de Chave Concello de Cambre

A Corporación municipal en pleno, en sesión ordinaria de data 26 de maio de 2022, aprobou, con carácter inicial, as Bases do XXXVII torneo municipal de chave “Concello de Cambre” para o ano 2022. Expostas ao público durante trinta días, non se presentou ningunha reclamación ou suxestión, polo que, de conformidade co establecido no art.49 c) da Lei 7/1985, do 2 de abril, enténdese definitivamente aprobadas. A teor do previsto no artigo 70.2 da Lei 7/1985, reguladora das bases do réxime local, e artigo 196.2 do Real decreto 2568/1986, do 28 de novembro, publícanse integramente as citadas bases. O prazo para interpoñer o recurso contencioso-administrativo é de dous meses, contados desde o día seguinte ao da publicación desta disposición no Boletín Oficial da Provincia, e deberá presentarse ante a Sala do Contencioso Administrativo do Tribunal Superior de Xustiza de Galicia, isto de conformidade co previsto no artigo 10.1. b) da Lei 29/1998, reguladora da xurisdición contencioso-administrativa. A finalidade das presentes bases e regular o desenvolvemento do XXXVII torneo de Chave do Concello de Cambre para o ano 2022. · Data e lugar de celebración: O XXXVII Torneo Concello de Cambre celebrarase o sábado 6 de agosto de 2022 no campo municipal Daniel Mallo de Cambre. · Horario: Terá comezo 17:00 horas e rematará coa entrega de premios ás 20:30 horas aproximadamente. As inscricións no torneo de chave serán gratuítas e poderá inscribirse no mesmo os clubs e os tiradores que houberan competido, durante este ano, ben na Liga da Federación ou na Liga da Irmandade. Na formalización da inscrición dos equipos constará un mínimo de 6 xogadores como tiradores. Só poderán tirar aqueles xogadores inscritos no torneo. Os clubes deberán presentar a súa inscrición mediante solicitude formulada no modelo normalizado. O prazo de inscrición será do 15 de xullo ao 5 de agosto de 2022. A inscrición formalizarase mediante a presentación da solicitude en calquera das oficinas de Rexistro Municipal (previa cita) ou na sede electrónica (sede. cambre. es), sen prexuízo do disposto no art.16.4 da Lei 39/2015, de 1 de outubro, do procedemento administrativo común das Administracións Públicas. Para estes efectos, a data de inscrición a considerar será a de entrada no Rexistro do Concello de Cambre. Os clubs e os seus tiradores autorizan a publicación dos seus datos persoais nos diferentes medios de comunicación que a organización considere oportunos para a necesaria difusión do evento (listado de resultados, clasificacións, participantes,.). A inscrición e participación neste torneo supón a aceptación destas bases. PREMIOS: O premio pola participación no Torneo consistirá nun trofeo, que a organización outorgará a: · O equipo campión (con máis chaves). · Aos xogadores máximos chaveiros de cada entidade inscrita. · Ao máximo chaveiro do torneo. · Ao equipo invitado de fora do concello (placa) de selo caso. GRATIFICACIÓNS: Aquelas entidades inscritas no Rexistro Municipal de Asociacións veciñais de Cambre, terán unha gratificación por participar por importe de 220,00 €, sempre que o número de entidades participantes non supere o total de 6. No suposto de que se supere, repartiríase proporcionalmente a cantidade total prevista entre as participantes, segundo as actas do torneo. O pagamento das gratificacións realizarase mediante transferencia bancaria. Para o financiamento das gratificacións existe crédito por importe de 1.320,00 € con cargo á aplicación orzamentaria 2022 341 48100 “Becas e premios promoción Deporte”. Para o pago dos gratificacións é necesaria a presentación no rexistro de entrada da seguinte documentación: · Ficha do formulario de datos fiscais debidamente cumprimentada. · Fotocopia do CIF da Asociación e o DNI do seu representante legal. · Certificado da conta bancaria da Asociación. A data límite para a presentación da documentación será o 15 de setembro de 2022. A presentación desta documentación implica a autorización ao Concello para obter datos sobre o cumprimento das súas obrigas coa Axencia tributaria estatal. Con carácter previo ao pagamento, comprobarase de oficio que os premiados están ao corrente das súas obrigas tributarias coa AEAT, e co Concello, non podendo recibir o premio de incumprirse esta condición. Xogarase en catro campos segundo o regulamento da federación de chave. Antes do comezo do torneo, os clubs participantes e os seus xogadores inscritos, serán informados do protocolo contra a covid-19 que deberán cumprir durante a actividade (de selo caso). Os emparellamentos entre os equipos realizarase por sorteo en presenza dun representante de cada un dos clubs participantes. XXXVII TORNEO CHAVE CONCELLO DE CAMBRE 2022 FORMULARIO INSCRICIÓN ENTIDADES PARTICIPANTES ENTIDADE: NIF: ENDEREZO: e-mail: TLF: NOME DO REPRESENTANTE: NIF: COMPOÑENTES DO EQUIPO (Mínimo 6) Nome e NIF:. Nome e NIF:. Nome e NIF:. Nome e NIF:. Nome e NIF:. Nome e NIF:. Nome e NIF:. Nome e NIF:. Nome e NIF:. Nome e NIF:. En Cambre,. de. de 2022 Asdo: Coa sinatura desta inscrición autorízase ao Concello de Cambre á divulgación das fotografías que se realicen neste evento deportivo. No caso contrario sinale o recadro que segue:  non autorizo cesión de imaxe. A inscrición neste torneo implica a aceptación das bases do mesmo. Máis información 981 613 186 deportes@cambre. org Sr. Alcalde – Presidente do Concello de Cambre XXXVII TORNEO CHAVE CONCELLO DE CAMBRE ANO 2022 FORMULARIO DATOS FISCAIS gratificación ENTIDADE: NIF: ENDEREZO: e-mail: TLF: CLASIFICACIÓN NO TORNEO:. IMPORTE:. euros O IBAN da conta para facer efectiva este premio é (24 caracteres) IBAN././././././ REPRESENTANTE: Asdo: INFORMACIÓN PARA O PAGO DA GRATIFICACIÓN (segundo o punto 4 das bases do torneo): O pagamento das gratificacións realizarase mediante transferencia bancaria. Para o pago dos gratificacións é necesaria a presentación no rexistro de entrada da seguinte documentación: · Formulario de datos fiscais debidamente cumprimentada. · Fotocopia do CIF da Asociación e o DNI do seu representante legal · Certificado do numero IBAN da conta bancaria da Asociación. A data límite para a presentación da documentación será o 15 de setembro de 2022. A presentación desta documentación implica a autorización ao Concello para obter datos sobre o cumprimento das súas obrigas coa Axencia tributaria estatal. Con carácter previo ao pagamento, comprobarase de oficio que os premiados están ao corrente das súas obrigas tributarias coa AEAT, e co Concello, non podendo recibir o premio de incumprirse esta condición. Cambre,. de. de 2022 Sr Alcalde -Presidente do concello de Cambre Cambre, 01 de agosto de 2022 O concelleiro delegado de Cultura, Deportes e Xuventude P. D. (R. A. núm.1323/2019, do 1 de xullo) Daniel Mallo Castro